

**Materiál na rokovanie**

**Hospodárskej a sociálnej rady vlády SR**

**dňa 24. septembra 2018**

**k bodu č. 9)**

**Stanovisko ZMOS**

**k návrhu zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa menia a dopĺňajú niektoré zákony**

**Všeobecne k návrhu:**

Návrh zákona má predovšetkým vytvoriť vhodnejšie podmienky v oblasti podnikania v taxislužbe, prijatie opatrení smerujúcich k predchádzaniu nelegálneho spôsobu podnikania v taxislužbe a zabezpečiť účinnejšiu kontrolu v tejto oblasti.

V súčasnosti je na prevádzkovanie taxislužby potrebná koncesia a zároveň je potrebné plniť podmienky ustanovené v zákone č. 56/2012 Z. z. o cestnej doprave v znení neskorších predpisov. V roku 2012 boli stanovené podmienky, ktoré je potrebné splniť na prevádzkovanie taxislužby. Aplikačná prax od roku 2012 však ukázala, že niektoré podmienky je potrebné revidovať. V niektorých prípadoch, predovšetkým pri nelegálnom prevádzkovaní taxislužby, je veľmi slabý kontrolný mechanizmus.

Cieľom predloženého návrhu zákona je revidovať a zjednodušiť podmienky v taxislužbe na základe aplikačnej praxe a nastaviť vhodnejšie princípy tak, aby sa v čo najväčšej miere zamedzilo nelegálnemu spôsobu podnikania v taxislužbe. Zároveň návrh zákona reaguje aj na nové trendy v oblasti kolaboratívnej ekonomiky a podporuje využívanie digitálnych platforiem pri podnikaní v oblasti prepravy osôb.

**Pripomienky k návrhu materiálu:**

**K § 26 ods. 9**

,,Obec môže všeobecne záväzným nariadením ustanoviť podrobnosti o výkone taxislužby na území obce.“

ZMOSnavrhuje, aby sa v návrhu zákona bližšie špecifikovalo aké podrobnosti môže obec všeobecne záväzným nariadením ustanoviť v súvislosti s výkonom taxislužby na území obce.

**Záver:**

ZMOS navrhuje HSR, aby návrh nariadenia vlády SR po zapracovaní pripomienky ZMOS odporučila na ďalšie legislatívne konanie.

**Michal Sýkora**

**predseda ZMOS**